Emmanuel Frimpong

Emmanuel Yaw Frimpong (født 10. januar 1992 i Accra i Ghana) er en ghanesisk fotballspiller som spiller for den kypriotiske klubben Ermis Aradippou FC.

Frimpong uttalte i 2009 at han ville representere sitt hjemland, Ghana på landslagsnivå fordi det var dette han så på som sitt hjemland. Hans klubbmanager, Arsène Wenger, anbefalte det engelske fotballforbundet at de burde overtale Frimpong til å spille for det engelske landslaget på grunn av hans store potensial,http://www.arsenal.com/reserves-youth/players/emmanuel-frimpong men Frimpong ble innkalt til sin første landskamp for Ghana i 2013.

Frimpong ankom England som ung gutt, og ble en del av Arsenals ungdomsavdeling allerede som 8-åring i 2000.http://www.arsenal.com/reserves-youth/players/emmanuel-frimpong/trivia Hans foreløpig siste kontrakt med klubben ble signert 1. juli 2008.

Som spiller har Frimpong vokst til å bli et stort talent for Arsenal, og den 20. august 2011 fikk han sin debut i Premier League-oppgjøret mot Liverpool. Frimpong mottok sitt andre gule kort – og dermed rødt – på stillingen 0–0 i det 70. minutt, og kampen endte til slutt 2–0 til gjestene fra Merseyside. Kun fire dager senere, 24. august 2011, fikk Frimpong sin debut i Mesterligaen, i kvalifikasjonsreturkampenen mot Udinese. Italienerne ble beseiret 2–1 på Stadio Friuli, noe som førte til at Arsenal var klar for gruppespillet i Champions League for syttende år på rad, etter 3–1 sammenlagt.

Frimpong er fetter av tidligere fotballspiller i norsk og dansk liga Yaw Ihle Amankwah.ba.no Fra Ghana til Fana

 Referanser 

 Eksterne lenker 



Kategori:Ghanesiske fotballspillere
Kategori:Fotballspillere for Arsenal FC
Kategori:Fotballspillere for Wolverhampton Wanderers FC
Kategori:Fotballspillere for Charlton Athletic FC
Kategori:Fotballspillere for Fulham FC
Kategori:Fotballspillere for Barnsley FC
Kategori:Personer fra Accra
Kategori:Fødsler i 1992